Pomocný prípravok v ochrane rastlín pre neprofesionálnych používateľov

# ROCK EFFECT NEW

POUŽITIE V ZÁHRADÁCH A PREDZÁHRADKÁCH JE POVOLENÉ

Postrekový pomocný prípravok vo forme emulzného koncentrátu (EC), určený na podporu zdravotného stavu rastlín.

**AKTÍVNA ZLOŽKA**

**olej z Pongamia pinnata 56 %** (496,9 g/l )

**Látky nebezpečné pre zdravie, ktoré prispievajú ku klasifikácii prípravku:** nerelevantné

**Označenie prípravku**

nepožaduje sa

Výstražné slovo sa nepožaduje

|  |  |
| --- | --- |
| P101 | Ak je potrebná lekárska pomoc, majte k dispozícii obal alebo etiketu výrobku. |
| P102 | Uchovávajte mimo dosahu detí. |
| P261 | Zabráňte vdychovaniu prachu/dymu/plynu/hmly/pár/aerosólov. |
| P264 | Po manipulácii starostlivo umyte ruky a tvár vlažnou vodou a mydlom. |
| P270 | Pri používaní výrobku nejedzte, nepite ani nefajčite. |
| P280 | Noste ochranné rukavice/ochranný odev/ochranné okuliare/ochranu tváre. |
| P501 | Zneškodnite obsah/nádobu v súlade s právnymi predpismi. |
| **EUH401** | **Dodržiavajte návod na používanie, aby ste zabránili vzniku rizík pre zdravie ľudí a životné prostredie.** |

**SP1 Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).**

**Pred použitím prípravku si dôkladne prečítajte návod na použitie!**

**Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!**

ZABRÁŇTE OHROZENIU ČLOVEKA A ŽIVOTNÉHO PROSTREDIA, POSTUPUJTE PODĽA NÁVODU NA POUŽITIE!

|  |  |
| --- | --- |
| **Výrobca:** | AGRO CS a.s.  č. p. 265, 552 03 Říkov  Česká republika  tel. č.: +420 491 457 111 |
|  | |
| **Držiteľ autorizácie:** | AGRO CS Slovakia, a.s.  Nám. republiky 5, 984 01 Lučenec  Slovenská republika |
|  |  |
| **Číslo autorizácie ÚKSÚP**: | **22-01408-PM** |
|  |  |
| **Dátum výroby**: | uvedené na obale |
| **Číslo výrobnej šarže**: | uvedené na obale |
| **Balenie:** | 50 ml, 100 ml, 250 ml, 500 ml a 1 l HDPE alebo PET fľaša  PP kapsule s obsahom 5 ml v hrdle HDPE fľaše (naplnené vodou) s rozprašovačom objemu 0,5 l  PP kapsule s obsahom 7,5 ml v hrdle HDPE fľaše (naplnené vodou) s rozprašovačom objemu 0,75 l  PP kapsule s obsahom 10 ml v hrdle HDPE fľaše (naplnené vodou) s rozprašovačom objemu 1 l |

**PÔSOBENIE PRÍPRAVKU**

Aplikáciou prípravku ROCK EFFECT NEW sa zvýši prirodzená odolnosť a obranyschopnosť ošetrených rastlín proti chorobám a škodcom a znižuje sa riziko ich poškodenia.

**NÁVOD NA POUŽITIE**

|  |  |  |  |  |
| --- | --- | --- | --- | --- |
| **Plodina** | **Účel použitia** | **Dávka** | **Ochranná doba** | **Poznámka** |
| **zelenina, okrasné rastliny** | zvýšenie odolnosti rastlín | 1-2%  (100-200 ml/10 l vody) | - | priestorové kultúry |
| **zelenina, okrasné rastliny** | zvýšenie odolnosti rastlín | 1-2%  (100-200 ml/10 l vody / 100 m2) | - | plošné kultúry |
| **zelenina, okrasné rastliny** | zvýšenie odolnosti rastlín | 1%  (100 ml/10 l vody) | - | priestorové kultúry |
| **zelenina, okrasné rastliny** | zvýšenie odolnosti rastlín | 1%  (100 ml/10 l vody / 100 m2) | - | plošné kultúry |
| **ovocné dreviny, bobuľové ovocie, vinič** | zvýšenie odolnosti rastlín | 1-2%  (100-200 ml/10 l vody) | - |  |
| **ovocné dreviny, bobuľové ovocie, vinič** | zvýšenie odolnosti rastlín | 3%  (300 ml/10 l vody) | - | pri skorej jarnej aplikácii |
| **ovocné dreviny, bobuľové ovocie, vinič** | zvýšenie odolnosti rastlín | 1%  (100 ml/10 l vody) | - |  |
| **egreš, ríbezle** | zvýšenie odolnosti rastlín | 1%  (100 ml/10 l vody) | - |  |
| **chmeľ** | zvýšenie odolnosti rastlín | 1%  (200 ml/20 l vody) | - |  |

**Pokyny pre aplikáciu**

Aplikácia postrekom alebo rosením.

ROCK EFFECT NEW pôsobí kontaktne, preto je pre dobrú účinnosť potrebné ošetriť časti rastliny, kde sa škodcovia nachádzajú (aj rub listov rastlín). Na optimálnu účinnosť je nutné aplikovať pri zistení prvého výskytu škodcov.

Nižšie koncentrácie aplikačnej kvapaliny v rámci uvedeného rozmedzia sú vhodné pre mladšie rastliny, vyššie koncentrácie pre staršie rastliny. Na priestorových kultúrach (zelenina a okrasné rastliny) aplikáciu ukončíme pri dokonalom ovlhčení, najneskôr pri začínajúcom stekaní kvapiek aplikačnej kvapaliny z povrchu rastlín. Dávka na plošné kultúry je stanovená na celoplošné použitie, pokiaľ sa ošetruje nezapojený porast so širokými medzi riadkami, je potrebné prispôsobiť dávkovanie skutočne ošetrovanej ploche.

Ošetrenie opakujeme podľa počasia (po zmytí ochranného filmu dažďom, rosou, na nové prírastky rastlín, po odznení účinnosti a podobne) a podľa ohrozenia porastu.

**Aplikácia balení PP kapsúl v rozprašovači:**

Fľaša naplnená vodou obsahuje v hrdle kapsulu s príslušným množstvom prípravku zodpovedajúcemu objemu vody vo fľaši. Po otvorení vrchnáku na hrdle fľaše zatlačte (na doraz) piest kapsule, týmto dôjde k vypusteniu obsahu kapsule do vody vo fľaši. Vrchnák zatvorte. Následne fľašu niekoľkokrát otočte, prípadne pretraste, tým dôjde k vypláchnutiu zvyškov prípravku z kapsule do vody a k rozmiešaniu prípravku s vodou. Aplikačnú kvapalinu počas krátkej doby spotrebujte. V prípade plošnej aplikácie (na niektoré druhy zeleniny napr. paprika, uhorka, tekvica, mrkva, nízke okrasné rastliny a podobne) je celý obsah fľaše 0,5 l určený na 5 m2, v prípade fľaše 0,75 l na 7,5 m2 a 1 l fľaše na 10 m2.

Počet aplikácií nie je obmedzený, interval medzi jednotlivými aplikáciami je 7 – 14 dní. Odporúčaný počet aplikácií na zvýšenie odolnosti rastlín voči škodcom je podľa ich výskytu, pri múčnatkách odporúčame aplikovať 5x za sezónu.

Na zvýšenie odolnosti rastlín voči prezimujúcim škodcom aplikujte na ovocné dreviny, bobuľové ovocie a vinič 1x za rok, skoro na jar. Je nutné, aby sa aplikačná kvapalina dostala do prasklín kôry.

Aplikovať odporúčame preventívne. Neaplikujte na prudkom slnku a počas vysokých teplôt (nad 26 °C), najmä v skleníkoch.

Vzhľadom k tomu, že sa jedná o produkt na prírodnej báze, zákal alebo malá usadenina nie je na škodu a neovplyvní účinnosť prípravku.

**PRÍPRAVA POSTREKOVEJ KVAPALINY A ZNEŠKODNENIE OBALOV**

**Pred použitím nechajte ROCK EFFECT NEW minimálne 12 hodín temperovať pri izbovej teplote a na prípravu aplikačnej kvapaliny použite vodu izbovej teploty, pretože sa jedná o olejový pomocný prípravok. Dôvodom je hustnutie pomocného prípravku pri nízkych teplotách.** Potrebné množstvo prípravku odmerajte po dôkladnom premiešaní obsahu originálneho obalu. Odmerané množstvo prípravku rozmiešajte v predpísanom množstve vody v nádrži aplikačného zariadenia. Pripravte len také množstvo postrekovej kvapaliny, ktoré spotrebujete. Upchaté trysky postrekovača neprefukujte ústami. Mierny pohyb nádrže pri aplikácii udržuje emulziu aplikačnej kvapaliny stále stabilnou.

**BEZPEČNOSTNÉ OPATRENIA**

**Pred použitím prípravku si dôkladne prečítajte návod na použitie (etiketu prípravku).**

Pri práci používajte ochranné pracovné pomôcky. Počas práce s prípravkom nejedzte, nepite a nefajčite!

Dodržujú sa bežné hygienické a bezpečnostné opatrenia pre prácu s biologickými prípravky na báze makroorganizmov. Po práci si umyte ruky vodou a mydlom. Produkt neohrozuje zdravie ľudí, nepoškodzuje životné prostredie.

Postrekujte len za bezvetria alebo pri miernom vánku, v smere vetra a v smere od ďalších osôb. Vstup na ošetrený pozemok je možný až po zaschnutí postreku. Vstup do ošetreného skleníka / fóliovníka je možný najskôr po 2 hodinách po aplikácii a po dôkladnom vyvetraní skleníka. Pri práci s prípravkom používajte vhodný ochranný odev, ochrannú obuv. Riziko, ktoré predstavuje pomocný prípravok pre užívateľa, je prijateľné, pokiaľ celková doba práce s pomocným prípravkom nepresiahne 30 minút počas jedného dňa. Ochranný odev vyperte, resp. dôkladne očistite tie OOPP, ktoré nie je možné vyprať. **Pri používaní pomocného prípravku nepoužívajte kontaktné šošovky.**

Pri ošetrovaní okrasných rastlín v oblastiach využívaných širokou verejnosťou alebo zraniteľnými skupinami obyvateľstva, je potrebné dodržiavať nasledovné preventívne a režimové opatrenia:

* pomocný prípravok aplikujte v čase, kedy je najmenší (ideálne žiadny) pohyb ďalších osôb na ploche
* postrekujte len za bezvetria alebo mierneho vánku, v smere vetra a v smere od ďalších osôb.

**PRVÁ POMOC**

|  |  |
| --- | --- |
| **Všeobecné pokyny:** | V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.), alebo v prípade iných ťažkostí kontaktujte lekára. |
| **Pri nadýchaní:** | Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť. |
| **Pri zasiahnutí pokožky:** | Odložte kontaminovaný/nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. |
| **Pri zasiahnutí očí:** | Vypláchnite oči podobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich. |
| **Pri náhodnom požití:** | Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie. |
|  |  |

Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informácie z etikety a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrum – Klinika pracovného lekárstva a toxikológie, Limbová 5, 833 05 Bratislava, tel.: +421/2/54 774 166.

**Čistenie aplikačného zariadenia**

Aplikačné zariadenie **ihneď po aplikácii** vypláchnite čistou vodou. V prípade použitia čistiacich prostriedkov postupujte podľa návodu na ich použitie.

**Skladovanie**

Prípravok skladujte v pôvodných neporušených obaloch pri teplotách +5°C až +30°C, oddelene od potravín, krmív, hnojív, dezinfekčných prostriedkov a prázdnych obalov od týchto látok. Chráňte pred mrazom, sálavým teplom, ohňom a priamym slnečným svetlom. Pri dodržaní podmienok skladovania v neporušených originálnych obaloch je doba použiteľnosti prípravku 2 roky od dátumu výroby.

ZNEŠKODNENIE OBALOV A ZVYŠKOV

Obal pomocného prostriedku sa nesmie použiť na akýkoľvek účel. Pripravte len také množstvo postrekovej kvapaliny, ktoré spotrebujete. Nepoužité zvyšky prípravku v pôvodnom obale, resp. pomocný prípravok s ušlou záručnou dobou sa likvidujú ako nebezpečný odpad. Použité obaly je možné po vypláchnutí odovzdať medzi plastové odpady alebo môžu byť zlikvidované ako bežný odpad. Prípadné zvyšky oplachovej alebo postrekovej kvapaliny po zriedení s vodou v pomere 1:5 vystriekajte na ošetrenom pozemku, nesmú však zasiahnuť zdroje podzemných vôd ani recipienty povrchových vôd.